
SURAH AL-HUMAZAH 
Surah Pengumpat Dan Pencad 
Surah (104) - Makkiyah - 9 ayat 



Dengan nama Allah Yang Maha Penyayang dan Maha Pengasih. 

'A W i 

Kecelakaan untuk setiap pengumpat dan pencaci. 

's 

Yang giat mengumpul harta dan menghitungkan jumlahnya. 

s*' 

y^j L» <j\ ^ 

Ia menyangka harta kekayaan dapat mengekalkannya. 

Tidak sekali-kali begitu, bahkan ia akan dilontarkan ke dalam Neraka 
Hutamah. 



Dan tahukah engkau, apakah Neraka Hutamah itu? 
Itulah api Allah yang dinyalakan berkobar-kobar. 

7. Yang menjulang ke atas hati-hati (penghuninya). 




8. Sesungguhnya (api) Neraka itu ditutupkan ke atas mereka. 






9. Sedangkan mereka terikat pada tiang-tiang yang panjang. 



Krkayiao Men- 
Mifcw Jiwa Ma- 
mma Aagkub 



Surah ini menayangkan satu gambaran yang berlaku dalam kehidupan da'wah 
dalam peringkat perkembangannya yang pertama. Di samping itu, gambaran ini juga merupakan 
satu contoh yang berulang-ulang dalam setiap masyarakat, iaitu gambaran manusia hina 
yang berjiwa kecil, yang dikurniakan harta kekayaan, lalu seluruh jiwanya terkongkong 
kepada kekayaan itu. Ia merasa harta kekayaan itulah nilai tertinggi dalam kehidupan, 
iaitu nilai yang menjadikan seluruh nilai dan seluruh kedudukan yang lain termasuk 
kedudukan-kedudukan manusia, konsep-konsep dan hakikat-hakikat kelihatan kecil dan 
rendah belaka di hadapannya. Ia merasa selama ia telah memiliki harta kekayaan bererti 
ia telah memiliki segala kehormatan manusia dan kedudukan mereka tanpa terkira. Ia 
mengira harta kekayaan itulah tuhan yang berkuasa yang boleh membuat segala apa 
sahaja sehingga berkuasa menolak maut, mengekalkan hidupnya, menolak qadha' Allah, 
Hisab-Nya dan Balasan-Nya jika dalam fikirannya pernah terlintas adanya persoalan Hisab 
dan Balasan Allah, kerana itu ia tergila-gila mengumpulkan harta kekayaan dan merasa 
begitu lazat menghitung-hitungkan jumlahnya, dan terbongkaslah dalam hatinya 
keinginan-keinginan yang jahat iaitu keinginan memandang rendah dan hina terhadap 
segala kehormatan dan kedudukan manusia yang lain dan menjadikan mereka sasaran 
umpat cela dan caci-makinya. Ia menghina dan mengejek mereka dengan lidahnya, 
dengan gerak-gerinya sama ada dengan mengajuk gerak-geri dan suara mereka atau 
memperkecilkan sifat-sifat mereka dengan kata-kata dan isyarat, juga dengan kenyitan mata, 
palingan muka dan gerakan yang menghinakan. 



Inilah gambaran jiwa manusia yang hina yang tandus dari maruah dan iman. Sebagai 
agama yang memperjuangkan akhlak yang luhur, Islam bencikan gambaran jiwa yang 
rendah itu, kerana itu ia melarang perbuatan ejek-mengejek dan hina-menghina di 
berbagai-bagai tempat dalam al-Qur'an, tetapi dalam surah ini perbuatan itu disebut 
dengan celaan yang teruk dan diancam dengan balasan-balasan yang dahsyat, dan ini 
menyarankan bahawa perbuatan ini benar-benar dilakukan oleh setengah-setengah 
kaum Musyrikin terhadap Nabi s.a.w. dan terhadap orang-orang yang beriman, kerana itu 
Allah menjawab perbuatan mereka dalam bentuk herdikan, bentakan dan ancaman yang 

menakutkan. Beberapa riwayat menentukan tokoh-tokoh tertentu, tetapi riwayat-riwayat 
itu tidak kuat, oleh sebab itu kami hanya berpada dengan penjelasan yang telah kami 
hidangkan itu. 



* * * * * * 



Ancaman itu datang dalam bentuk menayangkan satu pandangan di Hari Qiamat 
yang menggambarkan keseksaan atau keazaban fizikal dan jiwa, juga menggambarkan 
kedahsyatan Neraka dari segi fizikal dan niskala. Di sini dapat diperhatikan adanya 
persesuaian di antara kesalahan dengan cara keseksaan dan dengan suasana balasan. 
Gambaran si pengumpat dan pencaci yang sentiasa mengejek-ngejek, mencaci dan 
mempersenda-sendakan manusia dan kehormatan mereka, juga sentiasa asyik 
mengumpul harta kekayaan dan merasakannya dapat menjaminkan hidup kekal, 
gambaran manusia yang angkuh, yang bertabiat pengejek, pencaci dan merasa kuat 
dengan harta kekayaan ini, dipadankan dengan gambaran manusia yang terbuang dan 
terhumban ke dalam Neraka Hutamah yang menghancurleburkan segala sesuatu 
termasuk kesombongan dan ketakburan. 



jB 



6. "Itulah api Allah yang dinyalakan berkobar-kobar." 



Sifat Neraka Hu- 
tamah 



Api Neraka Hutamah itu secara khusus dihubungkan dengan api Allah. Ini 
menyarankan bahawa api itu api istimewa bukannya api Neraka biasa. Ia disalutkan dengan 
sifat yang dahsyat dan ngeri, iaitu: 




7. "Yang menjulang ke atas hati-hati (penghuninya)." 



Satu gambaran yang mengerikan bagaimana api itu membakar hati yang menjadi 
sumber yang melahirkan umpat keji dan menjadi sarang perasaan suka menyenda, 
sombong dan takbur itu ... untuk menyempurnakan gambaran keazaban manusia yang 
terbuang itu, api Neraka itu ditutupkan pula ke atasnya, tiada siapa yang dapat 
menyelamatkannya dan tiada siapa yang datang menanyakan halnya, dan di sana ia diikat 
dan ditambat pula pada tiang-tiang yang panjang seperti binatang tanpa sebarang 
kehormatan. 



Dalam kata-kata: " «1_~> i^Uaj ", terdapat nada-nada yang 

menggerunkan dan di dalam makna-makna ungkapan-ungkapan: Uj t j d i - ' 

. SjSj_JI <il jU t ijaj-l U terdapat penekanan dan penegasan yang 

disampaikan dengan berbagai-bagai bentuk penegasan. Mula-mula dikemukakan 

Taiaaa'tujuan 
hkok Surah Ini 



keterangan secara umum, kemudian disoal kembali, kemudian barulah diberi jawapan 
dan penjelasan. Semuanya merupakan cara-cara penegasan dan penekanan. Dalam 
ungkapan-ungkapan: Jp^JJaJ^l t 4)1 jU t iJaJ-1 1 DifJ i Jjj 

p-fe-Le- L^t terdapat ancaman. Semuanya merupakan sejenis 
keselarasan ilustrasi dan gambaran perasaan yang sesuai dengan perbuatan para 
pengumpat dan pencari itu. 



****** 

Al-Qur'an sentiasa mengikuti dan memimpin perkembangan-perkembangan 
da'wah, dan al-Qur'an merupakan senjata yang paling tajam dan hebat yang 
menghancurkan segala tipudaya perancang-perancang kejahatan dan menggegarkan hati 
musuh da'wah, di samping memberi ketenangan dan ketenteraman kepada orang-orang 
Mu'min. 

Kita dapat melihat dua maksud yang besar dari keperhatian Allah S.W.T. mengulas 
gambaran jiwa ini: 

Pertama: Mencela keruntuhan akhlak dan kerendahan jiwa manusia yang seperti 
ini. 



Kedua: Menghiburkan hati orang-orang Mu'min dan menjaga jiwa mereka dari 
diresapi perasaan rendah diri kerana dihina, dan menyedarkan mereka bahawa Allah 
sentiasa memerhati, memandang keji dan membalas segala perbuatan jahat yang 
dilakukan kepada mereka. Dan kenyataan ini sudah cukup untuk menaikkan semangat 
mereka dan meninggikan jiwa mereka dalam menghadapi tindak-tanduk yang jahat dan 
keji itu. 




